
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 72 

2 Φεβρουάριου 1994 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται στην οδό Ηράκλειας 36α στη Μυτιλήνη της 


νήσου Λέσβου φερομένου ως ιδιοκτησία Παναγιώτη 
Παππά και καθορισμός ειδικών όρων και περιορι¬ 
σμών δόμησης. 1 

Τροποποίηση του ρυμοτομικού σχεδίου Μεγαρέων Ν. 
Αττικής με αναγνώριση οδού εντός του Ο.Τ. 226 ως 

προϋφισταμένης του 1923. 2 

Τροποποίηση του ρυμοτομικού σχεδίου πόλεως στα 
Ο.Τ. 129, 130, 131 και 132-του Δήμου Αγίου Παύ¬ 
λου Ν. θεσ/νίκης. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΔΠΑ/5343/93 (1) 

Χαρακτηρισμός ως διατηρητέου του κτιρίου που βρίσκεται 
στην οδό Ηράκλειας 36α στη Μυτιλήνη της νήσου Λέ¬ 
σβου φερομένου ως ιδιοκτησία Παναγιώτη Παππά και 
καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκαν με τις διατά¬ 
ξεις του Ν. 1772/1988 «Τροποποίηση των διατάξεων του 
Ν. 1577/85 Γενικός Οικοδομικός Κανονισμός» και άλλες 
σχετικές διατάξεις» (ΦΕΚ 91/Α/88). 

2. Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1 /Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

3. Το υπ’ αριθ. 359/86 Π.Δ. «Οργανισμός Υπ. Αιγαίου» 
(ΦΕΚ 158/Α/86) και ειδικότερα το άρθρο 5 (παρ. 1, ε και 
παρ. 2, Ε, 8) αυτού. 

4. Την υπ’ αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου, σχε¬ 
τικά με τις «Πράξεις και έγγραφα αρμοδιότητας του Υπ. 
Αιγαίου, που εξαιρούνται από τους περιορισμούς της διά¬ 


ταξης του άρθρου 81, παρ. 1 του Ν. 1892/90» (ΦΕΚ 741 / 
Β/29.11.90). 

5. Τον φάκελλο του θέματος ο οποίος διαβιβάστηκε με 
το υπ’ αριθ. πρωτ. Π.οικ.1190/47 ΕΠΑΕ/19.2.1993 διαβι¬ 
βαστικό έγγραφο του Τ.Π. και Π.Ε. Νομαρχίας Λέσβου στο 
Τμήμα Πολιτιστικής Ανάπτυξης της Δ/νσης Περιφερεια¬ 
κής Ανάπτυξης του Υπουργείου Αιγαίου έλαβε τον αριθ. 
πρωτ. 1156/24.2.1993 στο Υπουργείο Αιγαίου. 

6. Την από 15.7.1993 αιτιολογική έκθεση του Τμήμα¬ 
τος Πολιτιστικής Ανάπτυξης της Δ/νσης Περιφερειακής 
Ανάπτυξης του Υπουργείου Αιγαίου η οποία κοινοποιή¬ 
θηκε στον ενδιαφερόμενο. 

7. Την από 18.8.1993 απάντηση με αντιρρήσεις του εν¬ 
διαφερομένου ως προς την κοινοποιηθείσα αιτιολογική 
έκθεση. 

8. Την από 10.11.1993 εισήγηση της Υπηρεσίας μας. 

9. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» που προστέθηκε στο Νόμο αυτό με 
το άρθρο 27 του Ν. 2081/92, αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται στην οδό Ηράκλειας 36α στη Μυτιλήνη της Λέσβου, 
φερόμενο ως ιδιοκτησία Παναγιώτη Παππά, όπως φαίνε¬ 
ται σημειωμένο στο Τοπογραφικό Διάγραμμα με κλίμακα 
1:2000 που θεωρήθηκε από την Προϊσταμένη του Τμήμα¬ 
τος Πολιτιστικής Ανάπτυξης της Δ/νσης Περιφερειακής 
Ανάπτυξης του Υπουργείου Αιγαίου με την υπ’ αριθ. 
5343/1993 πράξη της και που συνοπτικό του αντίτυπο 
δημοσιεύεται με την παρούσα απόφαση, επειδή πρόκεται 
για κτίριο με αξιόλογα χαρακτηριστικά λιτά παραδοσιακά 
αρχιτεκτονικά - μορφολογικά στοιχεία και το οποίο αποτε¬ 
λεί αξιόλογο σημείο αναφοράς του ήδη χαρακτηρισμένου 
ως διατηρητέου παρακείμενου Τούρκικου λουτρού με το 
οποίο αποτελεί ενιαίο σύνολο. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Επιβάλλεται η κατεδάφιση του ξύλινου προσκτίσμα- 
τος στην κύρια όψη του κτιρίου και η αποκατάσταση του 
κουφώματος που θα αποκαλυφθεί στο σημείο αυτό. 

4. Επιτρέπεται η επισκευή, η ενίσχυση του φέροντος 
οργανισμού, ο εκσυγχρονισμός των εγκαταστάσεων, η 
εσωτερική διαρρύθμιση καθώς και επεμβάσεις για λόγους 
λειτουργικούς στο εσωτερικό του χαρακτηριζομένου ως 
διατηρητέου κτιρίου, εφόσον δεν αλλοιώνεται ο αρχιτε¬ 
κτονικός του χαρακτήρας. 

5. Επιβάλλεται η διατήρηση της εισόδου του Τούρκικου 
Λουτρού η οποία υπάρχει στο εσωτερικό του χαρακτηριζό¬ 
μενου ως διατηρητέου κτιρίου και επί του κοινού τοίχου. 

Απαγορεύεται το χτίσιμο αυτής της εισόδου και επιτρέ¬ 
πεται μόνον η τοποθέτηση ξύλινης καρφωτής ανοιγόμε- 
νης πόρτας ώστε να είναι δυνατή η πρόσβαση στο ήδη δια¬ 
τηρητέο αυτό κτίσμα. 

6. Επιτρέπεται η καθαίρεση και η ανακατασκευή της 
στέγης του χαρακτηριζόμενου ως διατηρητέου κτιρίου. Η 
νέα στέγη θα γίνει της ίδιας μορφής με την υφιστάμενη και 
θα φέρει επικάλυψη με βυζαντινά κεραμίδια. 

7. Η εφαρμογή των διατάξεων αυτής της απόφασης 
προϋποθέτει απαραιτήτως, την σύνταξη λεπτομερούς 
σχεδιαστικής και φωτογραφικής αποτύπωσης δεόντως 
ηλεγμένων και θεωρημένων και την έκδοση οικοδομικής 
άδειας που απαιτείται κατά το Νόμο. 

Κατά την εφαρμογή επίσης της παρ. 4 (επισκευή) επι¬ 
βάλλεται ο εξωτερικός χρωματισμός του κτιρίου να γίνει 
στην ίδια απόχρωση με αυτή του Τούρκικου λουτρού. 

8. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο κτί¬ 
ριο. Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 


των χώρων του κτιρίου μετά από έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

9. Για οποιαδήποτε οικοδομική εργασία στο εξωτερικό 
και εσωτερικό του χαρακτηριζομένου ως διατηρητέου κτι¬ 
ρίου απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

10. Από τις διατάξεις αυτής της απόφασης, ενδεχομέ¬ 
νως να προκληθεί δαπάνη σε βάρος του Κρατικού Προϋ¬ 
πολογισμού από τυχόν εφαρμογή των διατάξεων της παρ. 
3 του άρθρου 4 του Π.Δ. 15.4.1988 «Διατήρηση, επι¬ 
σκευή, ή ανακατασκευή αρχιτεκτονικών, καλλιτεχνικών 
και στατικών στοιχείων διατηρητέων κτιρίων» (ΦΕΚ Δ’ 
317) το ύψος της οποίας δεν μπορεί να προσδιοριστεί. 

11. Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που την συνοδεύει στην Εφημερίδα της Κυβερνήσεως. 

Μυτιλήνη, 7 Ιανουάριου 1994 

Ο ΥΠΟΥΡΓΟΣ 

Κ. ΣΚΑΝΔΑΛΙΔΗΣ 

Αριθ. 25235/1738 (2) 

Τροποποίηση του ρυμοτομικού σχεδίου Μεγαρέων Ν. Ατ¬ 
τικής με αναγνώριση οδού εντός του Ο.Τ. 226 ως 
προϋφισταμένης του 1923. 

Η ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 
όπως μεταγενέστερα τροποποιήθηκαν και συμπληρώθη¬ 
καν και ειδικότερα το άρθρο 20. 

2. Τις διατάξεις του Α.Ν. 314/1968 (ΦΕΚ 47/Α) όπως 
τροποποιήθηκαν και συμπληρώθηκαν με το υπ’ αριθ. 
1018/71 Ν.Δ/γμα (ΦΕΚ 220/Α) και με την παρ. 3 του άρ¬ 
θρου 34 του Ν. 1577/85 (ΦΕΚ 210/Α). 

3. Τις διατάξεις του υπ’ αριθ. 183/86 Π.Δ/τος (ΦΕΚ 
70/Α). 

4. Τις διατάξεις του άρθρου 29Α’ του Ν. 1558/1985 
όπως συμπληρώθηκαν με το άρθρο 27 του Ν. 2081/ 
1992. 

5. Την υπ’ αριθ. 30/93 (θέμα 6ο) γνωμοδότηση του Συμ¬ 
βουλίου ΧΟΠ Νομού Δυτ. Αττικής, αποφασίζουμε: 


Αρθρο 1 

Εγκρίνεται η τροποποίηση με την αναγνώριση της ιδιω¬ 
τικής οδού εντός του Ο.Τ. 226 του ρυμοτομικού σχεδίου 
πόλεως Μεγάρων και στο τμήμα της μεταξύ των οδών Ευ¬ 
παλίνου και Π. Σταμούλη ως προϋφισταμένης του έτους 
1923, όπως φαίνεται στο σχετικό πρωτότυπο σχεδιά¬ 
γραμμα σε κλίμακα 1:200 που έχει θεωρηθεί από τον Δ/ 
ντή της Δ/νσης Πολεοδομίας Δυτ. Αττικής και που το συ¬ 
νοπτικό του αντίτυπο δημοσιεύεται με αυτή την απόφαση. 

Αρθρο 2 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού και Δημοτικού Προϋπολο¬ 
γισμού. 

Αρθρο 3 

Η ισχύς αυτής της απόφασης αρχίζει από την ημερομη¬ 
νία δημοσίευσής της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 30 Νοεμβρίου 1993 
Η Νομάρχης 
Μ. ΣΗΜΑΝΤΩΝΗ 

Αριθ. 25235/1738 (3) 

Τροποποίηση του ρυμοτομικού σχεδίου πόλεως στα Ο.Τ. 
129, 130, 131 και 132 του Δήμου Αγίου Παύλου Ν. 
θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17.7.23 «Περί σχεδίων 
πόλεων κ.λπ.» όπως μεταγενέστερα τροποποιήθηκαν και 
συμπληρώθηκαν και ειδικότερα τα άρθρα 3, 29 και 7ο και 
το Κεψ. Β\ 

2. Τις διατάξεις του Α.Ν. 314/1968 (ΦΕΚ 47/Α) όπως 
τροποποιήθηκαν και συμπληρώθηκαν με το υπ’ αριθ. 
1018/71 Ν.Δ/γμα (ΦΕΚ 220/Α) και με την παρ. 3 του άρ¬ 
θρου 34 του Ν. 1577/85 (ΦΕΚ 210/Α). 

3. Τις διατάξεις του αριθ. 183/86 (ΦΕΚ 70/Α) και ειδι¬ 
κότερα το άρθρο 1. 

4. Την αριθ. Γ. 80323/4462/10.11.88 απόφαση 
Υπουργού ΠΕΧΩΔΕ (ΦΕΚ 64/Δ/7.2.89) με την οποία 
εγκρίθηκε το Γενικό Πολεοδομικό Σχέδιο του Δήμου 
Αγίου Παύλου. 

5. Το από 29.12.89 Π.Δ/γμα (ΦΕΚ 48/Δ715.2.90) 
«Έγκριση Πολεοδομικής Μελέτης τμήματος της πολ/κής 
ενότητας 2 του οικισμού Αγίου Παύλου. 

6. Τις αριθ. 105/93 και 180/93 αποφάσεις του Δημ. 
Συμβουλίου Αγίου Παύλου. 

7. Την αριθ. 1029/93 πράξη (συνεδρία 43η/2.11.93) 
του Συμβουλίου Χ.Ο.Π. Ν. θεσ/νίκης μετά την από 
1.11.93 εισήγηση του Τμήματος Πολεοδομικών Μελετών 
της Δ/νσης Πολεοδομίας θεσ/νίκης, αποφασίζουμε:. 

1. Εγκρίνεται η τροποποίηση του ρυμοτομικού σχεδίου 
πόλεως στα Ο.Τ. 129, 130, 131 και 132 του Δήμου Αγίου 
Παύλου Ν. θεσ/νίκης με: 

α. Την μετατόπιση του χώρου Δημοτικού Σχολείου (στο 


Ο.Τ. 130) προς Νότο σε βάρος του Ο.Τ. 129. 

β. Τον αποχαρακτηρισμό τμήματος του χώρου Δημοτι¬ 
κού Σχολείου στο βόρειο τμήμα του Ο.Τ. 130 και τον χα¬ 
ρακτηρισμό του ως οικοδομήσιμου με ταυτόχρονη επι¬ 
βολή προκηπίων πλάτους δυο (2) μέτρων και την επιβολή 
υποχρεωτικής ακαλύπτου χώρου πλάτους τεσσάρων μέ¬ 
τρων (4,0) από το όριο ΑΒ ανάμεσα στον οικοδομήσιμο 
χώρο και στο χώρο σχολείου. 

γ. Την κατάργηση του πεζοδρόμου ανάμεσα στον χώρο 
Δημοτικού Σχολείου και στο Ο.Τ. 129 και την διάνοιξη 
νέου πεζοδρόμου προς Νότο. 

δ. Την επέκταση του Ο.Τ. 129 προς Νότο με ταυτό¬ 
χρονη επιβολή προκηπίου πλάτους δυο (2) μέτρων. 

ε. Την μετατόπιση των οικοδομικών και ρυμοτομικών 
γραμμών στα ΟΤ. 129, 131 και 132 ούτως ώστε να προ¬ 
σαρμοστούν με το υλοποιημένο όριο του δάσους, όπως τα 
παραπάνω (α), (β), (γ), (δ) και (ε), φαίνονται στο τοπογρα- 
φικό διάγραμμα σε κλίμακα 1:500 που θεωρήθηκαν από 
τη Δ/ντρια της Πολεοδομίας θεσ/νίκης και συνοδεύει την 
απόφαση αυτή. 

2. Από το κανονιστικού χαρακτήρα σκέλος αυτής της 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού ή του οικείου Ο.Τ.Α. (Δήμου Ευό- 
σμου). 

3. Η απόφαση αυτή και το διάγραμμα που την συνοδεύει 
να δημοσιευθούν στην Εφημερίδα της Κυβερνήσεως. 

4. Η ισχύς της αρχίζει από την δημοσίευσή της στην 
Εφημερίδα της Κυβερνήσεως. 

Θεσσαλονίκη, 16 Νοεμβρίου 1993 

Ο Νομάρχης 
Κ. ΠΑΠΑΔΟΠΟΥΛΟΣ 










